ai4bharat/Pralekha huggingface dataset:
بھارتی چناؤ کمیشن
جناب انوپ چندر پانڈے نے نئے الیکشن کمشنر کے طور پر عہدہ سنبھالا
جناب انوپ چندر پانڈے نے آج ہندوستان کے نئے الیکشن کمشنر  کے طور پر عہدہ سنبھالا۔ چیف الیکشن کمشنر جناب سشیل چندرا کی صدارت والے ہندوستانی الیکشن کمیشن میں الیکشن کمشنر جناب راجیو کمار کے ساتھ جناب پانڈے تین رکنی ادارہ میں دوسرے الیکشن کمشنر کے طور پر شامل ہوئے۔
جناب انوپ چندر پانڈے 1984 بیچ کے انڈین ایڈمنسٹریٹو سروس کے افسر رہ چکے ہیں۔ جناب پانڈے کی پیدائش 15 فروری، 1959 کو ہوئی تھی۔ حکومت ہند کی تقریباً 37 برسوں کی پر وقار سروس کی مدت کے دوران، جناب پانڈے نے متعدد مرکزی وزارتوں اور محکموں اور اتر پردیش کے اپنے ریاستی کیڈر میں کام کیا ہے۔
پیشہ سے نوکر شاہ جناب انوپ چندر پانڈے نے پنجاب انجینئرنگ کالج سے میکینکل انجینئرنگ میں گریجویشن کی ڈگری اور پنجاب یونیورسٹی سے میٹریلس مینجمنٹ میں ماسٹرس ڈگری حاصل کی ہے۔ تاریخ کے مطالعہ میں گہری دلچسپی رکھنے والے جناب انوپ چندر پانڈے نے مگدھ یونیورسٹی سے قدیم ہندوستان کی تاریخ میں ڈاکٹریٹ کی ڈگری حاصل کی ہے۔
جناب پانڈے اگست 2019 میں اتر پردیش حکومت کے چیف سکریٹری کے طور پر ریٹائر ہوئے۔ ہندوستانی الیکشن کمیشن میں شامل ہونے سے پہلے، جناب پانڈے نے اتر پردیش کے نیشنل گرین ٹربیونل اوورسائٹ کمیٹی کے ممبر کے طور پر کام کیا ہے۔
اتر پردیش کے چیف سکریٹری کے طور پر ان کی انتظامی قیادت میں، ریاست نے 2019 میں پریاگ راج میں کمبھ میلہ اور وارانسی دیوس میں غیر مقیم ہندوستانیوں کی تقریب کا کامیابی سے انعقاد کیا۔
اس سے پہلے، اتر پردیش میں جناب انوپ چندر نے ریاست کے انڈسٹریل ڈیولپمنٹ کمشنر کے طور پر کام کیا اور 2018 میں لکھنؤ میں سرمایہ کاروں کی ایک عظیم کانفرنس کا کامیابی کے ساتھ انعقاد کیا۔ انہوں نے سنگل ونڈو نیویش متر پورٹل سمیت صنعتوں اور تجارتی شعبہ میں مختلف پالیسی ساز اصلاحات کی شروعات کی۔
اتر پردیش حکومت میں ایڈیشنل چیف سکریٹری  کے طور پر جناب پانڈے کی کوششوں سے اتر پردیش زرعی قرض معافی اسکیم کی کامیاب ڈیزائننگ، منصوبہ بندی اور نفاذ کو مکمل کیا گیا۔
جناب پانڈے نے مرکزی حکومت میں اپنے ڈپیوٹیشن کے دوران مختلف محکموں میں عہدہ سنبھالا ہے۔ انہوں نے حکومت ہند کی وزارت دفاع میں ایڈیشنل سکریٹری اور محنت اور روزگار کی وزارت میں جوائنٹ سکریٹری کے طور پر کام کیا، جہاں انہوں نے جی-20 اور انٹرنیشنل لیبر آرگنائزیشن جیسے مختلف بین الاقوامی پلیٹ فارموں پر ملک کی نمائندگی کی۔ وہ صحت اور خاندانی فلاح و بہبود کی وزارت اور امور صارفین کے محکمہ میں ڈائرکٹر بھی رہ چکے ہیں۔
جناب پانڈے کی تصنیف و تالیف میں گہری دلچسپی ہے۔ انہوں نے ’’قدیم ہندوستان میں حکومت‘‘ نام کی ایک کتاب لکھی ہے، جو رِگ وید کے دور سے 650 عیسوی تک قدیم انڈین سول سروس کے ارتقا، نوعیت، دائرہ کار، کام کاج اور تمام متعلقہ پہلوؤں کے بارے میں معلومات فراہم کی ہیں۔
چیف الیکشن کمشنر جناب سشیل چندرا اور الیکشن کمشنر جناب راجیو کمار نے روایتی طور پر نئے الیکشن کمشنر جناب انوپ چندر پانڈے کا استقبال کیا
سٹرک ٹرانسپورٹ اور شاہراہوں کی وزارت
جناب نتن گڈکری نے راجستھان کے پرتاپ گڑھ میں 5600 کروڑ روپےکی لاگت کی 11 قومی شاہراہوں کے پروجیکٹوں کا افتتاح کیااور سنگ بنیاد رکھا
سڑک نقل وحمل اور ہائی ویز کے مرکزی وزیر جناب نتن گڈکری نے راجستھان کے پرتاپ گڑھ میں 5600 کروڑ روپے کی لاگت کے 11 این ایچ پروجیکٹوں کا افتتاح کیا اور سنگ بنیاد رکھا۔
راجستھان میں کل 219 کلومیٹر کی لمبائی اور 3775 کروڑ روپے کی لاگت والے چار قومی شاہراہ پروجیکٹوں کا آج افتتاح کیا گیا۔ نیشنل ہائی وے 48 پر کشن گڑھ سے گلبا پورہ سیکشن تک 6 لین کا یہ پروجیکٹ، اجمیر اور بھلواڑہ اضلاع کی اقتصادی اور سماجی ترقی کو تیز کرے گا۔ گلاب پورہ سے چتوڑ گڑھ سیکشن کی 6 لیننگ سے بھلواڑہ اور چتور گڑھ اضلاع کے اودے پور، جے پور اور کوٹہ کے علاقوں کا باہمی رابطہ مضبوط ہوگا۔ فتح نگر میں قومی شاہراہ 162اے پر 4 لین والے آر او بی کی تعمیر سے ریلوے کراسنگ پر ٹریفک جام کا مسئلہ حل ہو جائے گا۔
سی آر آئی ایف کے تحت مندریال میں چمبل ندی پر ہائی لیول پل کی تعمیر کا آج افتتاح کیا گیا۔ اس پل کی تعمیر سے راجستھان کے مندریال، کرولی اور مدھیہ پردیش کے سبل گڑھ کے درمیان رابطہ برقرار رہے گا۔
مبلغ 1850کروڑ کی لاگت والے 7 پروجیکٹوں اور کل 221 کلومیٹر کی لمبائی کا سنگ بنیاد بھی آج رکھا گیا۔ یہ پروجیکٹ مشہور مذہبی مقام ناتھ دوارا سے اودے پور ہوائی اڈے تک براہ راست رابطہ فراہم کریں گے۔ پرتاپ گڑھ بائی پاس کی تعمیر سے شہر کے اندر ٹریفک کا دباؤ کم ہوگا۔ راس سے بیاورہ تک سڑک کی تعمیر سے بھلواڑہ جانے والی گاڑیوں کو سہولت ہوگی۔ ڈنگر پور، ادے پور اور بانسواڑہ کے قبائلی علاقوں کو بہتر رابطہ ملے گا۔ سنگواڑہ اور گڑھی میں بائی پاس کی تعمیر سے ڈنگر پور-بنسواڑہ کا فاصلہ 10 کلومیٹر کم ہو جائے گا۔ جنگلا تی زندگی کے تحفظ کے لیے، بیور گومتی روڈ پر توڈ گڑھ وائلڈ لائف سینکچری میں تیرہ اینیمل انڈر پاس بنائے جائیں گے۔
راجستھان میں، سی آر ایف کے تحت، 2250 کروڑ کی لاگت سے 74 پروجیکٹوں کی منظوری کا بھی، اس پروگرام کے دوران اعلان کیا گیا۔ ان منصوبوں پر جلد کام شروع ہو جائے گا۔
وزارت دفاع
پناک ایکسٹینڈیڈ رینج سسٹم، ایئر ڈینائل گولہ بارود اور اندرونِ ملک تیار نئے فیوزیز کے کامیاب تجربات
نئی دہلی، 11 دسمبر 2021:
پناک ایکسٹینڈیڈ رینج راکٹ، ایریا ڈینائل گولابارود اور اندرونِ ملک تیار فیوزیز کے مختلف رینج پر کامیاب تجربے کیے گئے ۔ پناک۔ ای آر ملٹی بیرل راکٹ لانچر سسٹم کا کامیاب تجربہ پوکھرن رینج پر کیا گیا۔ یہ سسٹم دفاعی تحقیق کی تجربہ گاہوں اور ترقیاتی تنظیم  – آرمامینٹ ریسرچ اینڈ ڈیولپمنٹ اسٹیب لشمنٹ ، پنے اور ہائی اینرجی مٹیرئیلس ریسرچ لیباریٹری ، پنےکے ذریعہ مشترکہ طور پر ڈیزائن کیا گیا ہے۔
ڈی آر ڈی او نے پناک راکٹ کی رینج میں اضافہ کرکے اس کی کارکردگی کو مزید مؤثر بنانے کے بعد، تکنالوجی کو صنعت کے لیے منتقل کر دیا۔ صنعتی شراکت دار نے پروڈکشن اور کوالٹی کی یقین دہانی کے دوران، ڈی آر ڈی او کی مدد سے بہتر پناک ایم کے۔1 راکٹ تیار کیے ہیں۔ منتقل کی جانے والی تکنالوجی کو اختیار کرنے کےجاری عمل کے دوران صنعت کے ذریعہ تیار کیے گئے راکٹ کارکردگی کی جانچ اور معیار کی تصدیق کے عمل سے گزرے ہیں۔پروڈکشن، کوالٹی کی یقین دہانی اور بڑے پیمانے پر پروڈکشن کے لیے لانچ کو آرڈی نیشن کے دوران ڈی آر ڈی او کے ذریعہ ڈیزائن کی گئی ٹیم اور سسٹم کے لیے نامزد کی گئیں کیو اے ایجنسیوں کے ذریعہ تعاون فراہم کرایا جا رہا ہے۔
گذشتہ تین دنوں کے دوران ڈی آر ڈی او نے فوج کے ساتھ مل کر فیلڈ فائرنگ رینج پر ان صنعتوں کے ذریعہ تیار کیے گئے راکٹوں کی کارکردگی کی جانچ کے لیے متعدد تجربات کیے۔ ان تجربات کے دوران، مختلف وارہیڈ صلاحیتوں کے ساتھ مختلف رینج پر بہتر رینج والے پناک راکٹوں کو چھوڑا گیا۔ جن مقاصد کے تحت یہ تجربات کیے گئے ان کا نتیجہ تسلی بخش رہا۔ راکٹوں کی درستگی اور مستقل مزاجی کے مقاصد کے تحت مختلف رینج پر اور وار ہیڈ صلاحیتوں کے ساتھ 24 راکٹ چھوڑے گئے ۔ اس کے ساتھ ہی، صنعتی شراکت دار کے ذریعہ پناک ۔ ای آر کی تکنالوجی اختیارکاری کا پہلا مرحلہ کامیابی کے ساتھ مکمل ہوا اور اس طرح صنعتی شراکت دار راکٹ سسٹم کے سیریز پروڈکشن کے لیے تیار ہوچکا ہے۔
پناک ۔ ای آر ، اُس پناک کا نیا ورژن ہے جو گذشتہ دہائی سے بھارتی فوج کا حصہ رہا ہے۔ اس سسٹم کو رینج میں اضافہ کرنے والی جدید تکنالوجیوں کے ساتھ ابھرتی ہوئی ضروریات کی روشنی میں تیار کیا گیا ہے۔
گولہ بارود کے ویرئینٹ ایریا ڈینائل گولہ بارودکو تکنالوجی منتقلی کے تحت پناک کے لیے اے آر ڈی ای، پنے کے ذریعہ ڈیزان کیا گیا اور صنعتی شراکت داروں کے ذریعہ تیار کیا گیا ہے، اور پوکھرن فیلڈ فائرنگ رینجز پر کامیابی کے ساتھ اس کا تجربہ کیا گیا۔ یہ تجربے تکنالوجی اختیارکاری کے تحت کارکردگی کی جانچ کا حصہ ہیں۔
پناک راکٹوں کے لیے اندرونِ ملک تیار پروکسیمیٹی فیوزیز کا بھی تجربہ کیا گیا۔ اے آر ڈی اے، پنے نے مختلف اقسام کی ایپلی کیشنوں کے لیے پناک راکٹ کے لئے مختلف فیوزیز تیار کیے ہیں۔ ڈیزائن کی توثیق کی آزمائش کے بعد، فلائٹ ٹیسٹنگ کے ساتھ ان فیوزیز کی اعلیٰ کارکردگی کی جانچ کا عمل انجام دیا گیا۔ مسلسل فلائٹ تجربات میں فیوزیز کی کارکردگی میں مستقل مزاجی قائم کی گئی ہے۔
انہیں کلی طور پر وقف اندرونِ ملک آر اینڈ ڈی کی کوششوں کے ذریعہ ملک میں پہلی مرتبہ ملک میں تیار کیا گیا ہے۔ اندرونِ ملک تیار یہ فیوزیز درآمد شدہ فیوزیز کا متبادل ہوں گے اور اس طرح غیر ملکی زرمبادلہ میں بچت کریں گے۔ آر ڈی ای نے اے ڈی ایم ایس کے لیے چھوٹے فیزیز بھی تیار کیے ہیں۔ دوہرے مقاصد کے حامل ڈائرکٹ ایکشن سیلف ڈسٹرکشن  اور اینٹی ٹینک میونیشن  کے جاری فلائٹ تجربوں کے دوران جانچ کی گئی اور ان کے نتائج تسلی بخش رہے۔ مذکورہ بالا تمام تر تجربات کے مقاصد کامیاب رہے۔
مکانات اور شہری غریبی کے خاتمے کی وزارت
شہرمیں رہنے وا لے غریب لوگ
مکانات اور شہری امور کے وزیرمملکت جناب کوشل کشور نے آج لوک سبھا میں ایک تحریری جواب میں بتایا کہ مکانات اور شہری امور کی وزارت ’’دین دیال انتودیا یوجنا - قومی شہری ذریعہ معاش مشن ‘‘ کو نافذ کر رہی ہے، تاکہ شہرمیں رہنےوالے غریب کنبوں کی غربت اور مفلسی کو کم کیا جا سکے جس سے انہیں فائدہ مند خود روزگار اور ہنر مندی کےاجرتی روزگار کے مواقع تک رسائی حاصل ہو سکے۔ اور شہر میں رہنے والے غریبوں کے بنیادی سطح کے مضبوط اداروں کی تعمیر کرکے ان کے لئے ایک پائیدار بنیاد پر ان کے ذریعہ معاش کو بہتر بنایا جائے۔ اس مشن کا مقصد شہرمیں رہنے وا لے بے گھر افراد کو ضروری خدمات سے آراستہ پناہ گاہیں فراہم کرنا ہے۔ اس کے علاوہ، مشن مناسب جگہوں تک رسائی، ادارہ جاتی قرض، سماجی تحفظ وغیرہ کی سہولت فراہم کرکے شہر کی گلیوں کے دکانداروں کی روزی روٹی کے مسائل کو بھی دور کرتا ہے۔
مشن کے تحت اسکل ٹریننگ اینڈ پلیسمنٹ  جزو کے ذریعے روزگار کا مقصد شہر میں غریبوں کو مارکیٹ پر مبنی کورسز میں ہنر کی تربیت فراہم کرنا ہے، تاکہ وہ خود روزگار کے منصوبے قائم کر سکیں یا تنخواہ دار روزگار کو محفوظ کر سکیں۔ مزید برآں، خود روزگار پروگرام  کا جز شہری غریبوں /گروپوں/ایس ایچ جیز کو فائدہ مند خود روزگار کے منصوبوں یا مائیکرو انٹرپرائزز کے قیام کے لیے مالی امداد پر توجہ مرکوز کرتا ہے۔
گزشتہ تین سالوں کے دوران ، مشن کے نفاذ کے لیے ڈی اے وائی ۔این یو ایل ایم کے تحت ریاستوں/مرکز کے زیر انتظام علاقوں کو 2,244.36 کروڑ کی رقم جاری کی گئی ہے۔
صحت اور خاندانی بہبود کی وزارت
پردھان منتری ُسرکشت ماترتوا ابھیان کے تحت پیش رفت
کم از کم 4 قبل از پیدائش کی دیکھ بھال کرنے والی ماؤں کا فیصد این ایف ایچ ایس -4  میں 51.2فیصد سے بڑھ کر فیصد این ایف ایچ ایس -5  میں 58.1فی صد ہو گیا۔
عوامی سہولت میں ادارہ جاتی پیدائش کے ساتھ حاملہ خواتین کا فیصد این ایف ایچ ایس -4  میں 52.1 فیصد سے بڑھ کر این ایف ایچ ایس -5  میں 61.9 فیصد ہو گیا
حکومت ہند نے "پردھان منتری سورکشیت ماترتوا ابھیان" کا آغاز کیا جس کا مقصد حمل کے تیسرے سہ ماہی سے ہر ماہ کی 9 تاریخ کو یونیورسل سطح پر تمام حاملہ خواتین کو مقررہ دن، مفت، یقینی، جامع اور معیاری قبل از پیدائش دیکھ بھال فراہم کرنا ہے۔ قیام کے بعد سے، تمام ریاستوں اور مرکز کے زیر انتظام علاقوں میں اس پروگرام کے تحت 3.6 کروڑ سے زیادہ حاملہ خواتین نے جامع اے این سی حاصل کیا ہے۔ گزشتہ تین سالوں کے دوران پردھان منتری تحفظ ماترتوا ابھیان  کی سرگرمیوں کے لیے ریاستی/یو ٹی کے حساب سے فنڈ کی منظوری دی گئی ہے۔
نیشنل فیملی ہیلتھ سروے  کی رپورٹ کے مطابق، کم از کم 4 قبل از پیدائش کی دیکھ بھال کرنے والی ماؤں کا فیصد این ایف ایچ ایس -4  میں 51.2 فیصد سے بڑھ کر این ایف ایچ ایس -5  میں 58.1 فیصد ہو گیا ہے اور عوامی سہولت میں ادارہ جاتی پیدائش والی حاملہ خواتین کا فیصد این ایف ایچ ایس -4  میں 52.1 فیصد سے بڑھ کر این ایف ایچ ایس -5  میں 61.9 فیصد ہو گیا ہے۔ پردھان منتری سورکشت ماترتوا ابھیان  کے دوران توجہ مرکوز کرنے والے کلیدی شعبوں میں سے ایک معلومات، تعلیم اور مواصلات ، باہمی مواصلات  اور رویے میں تبدیلی مواصلات سرگرمیوں کے ذریعے مانگ پیدا کرنا ہے۔ بڑے پیمانے پر بیداری پیدا کرنے میں سمعی و بصری اور پرنٹ میڈیا کا وسیع استعمال بی سی سی/ آئی ای سی مہم کا ایک لازمی حصہ ہے۔ معاون نرس مڈوائف ، تسلیم شدہ سوشل ہیلتھ ایکٹیوسٹ  اور آنگن واڑی ورکر پی ایم ایس ایم اے(۔اے ڈبلیو ڈبلیو کے دوران خدمات کا فائدہ اٹھانے کے لیے دیہی اور شہری دونوں علاقوں میں کمیونٹی اور ممکنہ مستفیدین کو متحرک کرنے میں اہم کردار ادا کرتی ہیں۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں یہ بات کہی۔
امور داخلہ کی وزارت
جناب نتیہ نند رائے نے قومی یکجہتی ٹوور پر دہلی - آگرہ کا دورہ کرنے والے منی پور کے طلبا سے خطاب کیا
نئی دہلی 14 نومبر۔آسام رائفلز میں کمبی  منی پور کے طلبا کے لئے ایک قومی یکجہتی ٹوور کا اہتمام کیا ہے۔ یہ طلبا 8 سے 28 نومبر 2019 تک دہلی اور آگرہ کا دورہ کررہے ہیں ۔ 24 ارکان نے ،جس میں طلبا ،تعلیمی عملہ اور آسام رائفل کے افسران شامل ہیں،آج نئی دلی میں امورداخلہ کے مرکزی وزیر مملکت جناب نتیہ نند رائے سے ملاقات کی ۔
اس ٹوور کا مقصد، طلبا کو بھارت کے قیمتی کلچر اور ورثے سے واقف کرانا نیز دوسری ریاستوں کے لوگوں سے ان کا رابطہ قائم کرنا ہے او ر ان کےساتھ دوستی کے رشتوں کو فروغ دے کر قومی یکجہتی کو مستحکم بنانا ہے ۔
طلبا سے خطاب کرتے ہوئے جناب رائے نے قومی راجدھانی میں ان کا خیر مقدم کیا ۔ انہوں نے کہا کہ طلبا ملک کا مستقبل ہیں اور انہیں زندگی میں کامیابی حاصل کرنے کے لئے علم اور تعلیم کے حصول کے لئے ہمیشہ کوشش کرتے رہنا چاہئے ۔ انہوں نے کہا :’’ ہم سب کو اپنے ملک کے بارے میں جانناچاہئے اور اس کی تاریخ ،کلچر اورروایات پر فخر کرنا چاہئے ۔ زمانہ قدیم سے شمال مشرق کے علمبرداروں نے ملک کے دفاع اور اس کی تعمیر میں اپنا رول ادا کیا ہے ۔‘‘
جناب رائے نے کہا کہ وزیر اعظم جناب نریندر مودی کےزیر قیادت حکومت کی شمال مشرق کی شاندارترقی کے لئے عہد بند ہے اور اس سلسلے میں حکومت نے بہت سے اقدامات کربھی لئے ہیں۔ جناب رائے نے حکومت کی اسکیموں مثلاََ اجولا اور سووچھ بھارت کا ذکر کیا ، جو ملک کے لوگوں کی زندگی میں جن میں شمال مشرق کے لوگ بھی شامل ہیں ، بتدریح تبدیلی لارہی ہیں ۔
اس کوشش کے لئے آسام رائفلس کی تعریف کرتے ہوئے وزیر موصوف نے کہا کہ اس طرح کے تعلیمی ٹوور سے جو طلبا کو کرائے جارہے ہیں ، انہیں ملک کی گوناگونیت کے سمجھنے میں مدد ملتی ہے ،خواہ وہ علاقائی ہو ،مذہبی ہو ،ثقافتی ہو یا لسانی ۔ اس طرح کے ٹوور سے انہیں قوم کی کثرت میں وحدت کی خصوصیت پر فخر کرنے میں مدد ملتی ہے ۔ وزیر موصوف نے طلبا کی حوصلہ افزائی کی کہ وہ اس ٹوور میں حاصل ہونے والے تجربات میں اپنے قریبی لوگوںکو شریک کریں تاکہ انہیں بھی ملک کی گوناگونیت کے بارے میں معلومات حاصل ہوسکے ۔
آسام رائفلس کے رول اور اس کی اہمیت کو اجاگر کرتے ہوئے جناب نتیہ نند رائے نے کہا کہ وہ سرحدوں کی محافظ اور شمال مشرقی میں لوگوں کی دوست ہیں ۔ انہوں نے کہا کہ ہر طالب علم کو ہماری قوم کی مشرقی سرحد کے تحفظ کےسلسلے میں اس کی لگن سے واقف ہونا چاہئے اور آسام رائفلس یہاں دیر امن قائم کرنے کے لئے جو کوشش کررہی ہے ،اس سے آگاہ ہونا چاہئے ۔ انہوں نے کہا کہ آسام رائفلس شمال مشرق میں حکومت کی ترقیاتی اسکیموں پر عمل درآمد میں بے حد اہم رول ادا کرتی ہے۔
جناب رائے نے طلبا سے بات چیت کی اور ان کے سوالوں کاجواب دیا ۔ آخر میں انہوں نے طلبا کے روشن مستقبل کے لئے نیک خواہشات کا اظہار کیا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔ رم
U-5093
(Visitor Counter : 62
وزارت دفاع
فضائیہ کے سربراہ کا شمالی سیکٹر کے بیس کا دورہ
نئی دلّی، 09 جنوری / فضائیہ کے سر براہ، ایئر چیف مارشل آر کے ایس بھدوریہ، پی وی ایس ایم، اے وی ایس ایم، وی ایم، اے ڈی سی نے ایسٹرن ایئر کمانڈ  میں ایئر فورس اسٹیشنوں کا دو روزہ کیا۔ فضائیہ کے سربراہ نے 08 اور 09 جنوری، 2020 کو ان مقامات پر سر گرم عمل اہوائی اڈوں اورجنگی اڈوں کی یونٹوں کا معائنہ کیا۔
ان اڈوں پر آپریشنل تیاریوں کا جائزہ لینے کے علاوہ، فضائیہ کے سر براہ نے مقامی کمانڈروں سے ملاقات کی اور اسٹیشن کے عملے سے بات چیت کی۔ انہوں نے ہوائی جانبازوں، این سی ، ڈی ایس سی عملے اور سول اسٹاف سے انتہائی مخلصانہ طور پر فرائض کی انجام دہی اور انتہائی سطح پر تیاری کو یقینی بنانے پر زور دیا۔
شمالی ایئر کمانڈ کے چھ ہوائی اڈوں کے دورے سے فضائیہ کے سر براہ کو فرنٹ لائن یونٹوں میں کام کر رہے افراد اورخواتین نے ذاتی طور پر اپنے نظریات سے با خبر کرانے کا موقع فراہم کیا۔
۔۔۔۔۔۔
U.134ٰ
(Visitor Counter : 48
صحت اور خاندانی بہبود کی وزارت
بھارت نے مجموعی طور پر 52 کروڑ افراد کو کووڈ-19کے ٹیکے لگاکر امتیازی مقام حاصل کرلیا ہے
گذشتہ 24 گھنٹوں میں 44 لاکھ سے زائد کووڈ کی خوراکیں دی گئیں
شفایابی کی شرح میں اضافہ ہو کر یہ 97.45 فیصد ہوگئی ہے
گذشتہ 24 گھنٹوں میں یومیہ نئے معاملے کی تعداد41,195ریکارڈ کی گئی ہے
بھارت میں فی الحال زیر علاج مریضوں کی تعدادہے، مجموعی معاملات کے تناسب میں موجودہ کیسز کی شرح 1.21 فیصد ہے
یومیہ متاثرہ افراد کی شرح ہے جو مسلسل 17 دنوں سے 3 فیصد سے کم ہے
نئی دہلی، 12؍اگست2021: بھارت نےمجموعی طور پر 52 کروڑ لوگوں کی کووڈ-کی 19 ٹیکہ کاری کرکے امتیازی مقام حاصل کرلیا ہے۔ آج صبح 7 بجے تک موصولہ عبوری رپورٹ کے مطابق 52,36,71,019لوگوں کو کووڈ کے ٹیکے لگائے گئے جس کے لیے مجموعی طور پر59,97,068سیشنز کا انعقاد کیا گیا۔گذشتہ 24 گھنٹوں میں44,19,627افراد کوکووڈ کی خوراکیں دی گئیں۔
اس تعلق سے مندرجہ ذیل اعداد و شمار اور اس کی پوری تفصیلات پیش کی جارہی ہیں:
|
|
ایچ سی ڈبلیوز
|
|
پہلی خوراک
|
|
1,03,41,119
|
|
|
|
دوسری خوراک
|
|
80,34,194
|
|
|
|
ایف ایل ڈبلیوز
|
|
پہلی خوراک
|
|
1,82,48,485
|
|
|
|
دوسری خوراک
|
|
1,19,35,584
|
|
|
|
18تا 44 عمر کے افراد
|
|
پہلی خوراک
|
|
18,47,82,179
|
|
|
|
دوسری خوراک
|
|
1,34,26,569
|
|
|
|
45 تا 59 عمر کے افراد
|
|
پہلی خوراک
|
|
11,40,17,033
|
|
|
|
دوسری خوراک
|
|
4,40,01,065
|
|
|
|
60 سال سے زیادہ عمر کے افراد
|
|
پہلی خوراک
|
|
7,95,91,513
|
|
|
|
دوسری خوراک
|
|
3,92,93,278
|
|
|
|
کل تعداد
|
|
52,36,71,019
|
|
کووڈ-19 ٹیکہ کاری کے ہمہ گیرمہم کے نئےمرحلے یعنی سب کو ویکسین کا آغاز21 جون 2021 کو کیا گیاتھا۔مرکزی حکومت پورے ملک میں کووڈ-19 ٹیکہ کاری کی رفتار کو بڑھانے اور اس کے دائرہ کار میں وسعت لانے کے لئے پابند عہد ہے۔
ایک اور مثبت پیش رفت میں ، ہندوستان میں کووڈ-19 سے شفا پانے والوں کی شرح پچھلے 24 گھنٹوں میں 97.45 فیصد تک پہنچ گئی ہے۔ یہ وبائی مرض کے آغاز کے بعد سے ہندوستان کی طرف سے اب تک کی سب سے بہترین شرح ہے۔
وبائی مرض کے آغاز سے متاثرہ افراد میں سے3,12,60,050افراد کووڈ-19 سے پہلے ہی شفایاب ہوچکے ہیں اور گذشتہ 24 گھنٹوں 39,069مریض شفایاب ہوئے ہیں۔
گذشتہ 24 گھنٹوں میں بھارت میں41,195نئے معاملے درج ہوئے ہیں۔
مسلسل46دنوں سے روزانہ50 ہزار سے بھی کم نئے معاملے درج ہورہے ہیں۔ ایسا مرکز اور ریاستوں/ مرکز کے زیر انتظام علاقوں کی پائیدار اور مشترکہ کوششوں کے نتیجے میں ممکن ہوا ہے۔
آج کی تاریخ میں بھارت میں زیر علاج مریضوں کی تعداد387987ہے یہ گزشتہ 141 دنوں میں سب سے کم ترین شرح ہے۔مارچ 2020 سے لے کر اب تک ایکٹیو کیسز کی مجموعی شرح صرف1.21 فیصد ہے۔
ملک بھر میں جانچ میں خاطر خواہ اضافہ ہوا ہے، گذشتہ 24 گھنٹوں میں ملک بھر میں مجموعی طور پر21,24,953افراد کی جانچ کی گئیں۔مجموعی طور پر بھارت میں اب تک 48.73 کروڑ سے زیادہ  افراد کی جانچ کی جاچکی ہیں۔
اب جبکہ ایک طرف ملک بھر میں جانچ کی صلاحیت میں اضافہ درج ہورہا ہے،تومتاثرہ افراد کی ہفتہ واری تعداد میں بھی کمی مسلسل سامنے آرہی ہے۔ متاثرہ افراد کی ہفتہ واری شرح فی الحال2.23 فیصد ہےجبکہ متاثرین کی یومیہ شرح آج1.94 فیصدہوگئی۔ متاثرہ افراد کی یومیہ شرح لگاتار 17دنوں سے3 فیصد سے بھی کم ہے، اور 66 دنوں سے لگاتار یہ شرح 5 فیصد سے بھی نیچے ہے۔
یو پی ایس سی
سول سروسز  امتحان 2022 کا نتیجہ
نئی دہلی، 22 جون 2022:
5 جون 2022 کو منعقدہ سول سروسز  امتحان 2022 کے نتیجے کی بنیاد پر درج ذیل رول نمبروں والے امیدوار سول سروسز  امتحان 2022 کے لیے اہل قرار پائے ہیں۔
ان امیدواروں کی امیدواری عارضی ہے۔ امتحان کے قواعد کے مطابق ان تمام امیدواروں کو سول سروسز  امتحان 2022 کے لیے تفصیلی درخواست فارم-1  کے ذریعے دوبارہ درخواست دینی ہوگی۔ ڈی اے ایف-1 کو پر کرنے کی تاریخوں اور اہم ہدایات اور اسے جمع کرنے کے بارے میں کمیشن کی ویب سائٹ پر مناسب وقت پر اعلان کیا جائے گا۔
امیدواروں کو یہ بھی بتایا جاتا ہے کہ سی ایس  امتحان 2022 کے نمبر، کٹ آف مارکس اور جوابی کلیدیں سول سروسز امتحان 2022 کا پورا عمل ختم ہونے کے بعد ہی کمیشن کی ویب سائٹ https://upsc.gov.in پر اپ لوڈ کی جائیں گی یعنی حتمی نتائج کے اعلان کے بعد۔
یونین پبلک سروس کمیشن کے احاطے میں امتحان ہال بلڈنگ کے قریب ایک سہولت کاؤنٹر ہے جو دھول پور ہاؤس، شاہجہاں روڈ، نئی دہلی میں واقع ہے۔ امیدوار مذکورہ امتحان کے نتائج کے بارے میں کسی بھی طرح کی معلومات/وضاحت صبح 10.00 بجے سے شام 5.00 بجے کے درمیان، ذاتی طور پر یا ٹیلی فون نمبر 011-23385271، 011-23098543 یا 011-23381125 پر حاصل کرسکتے ہیں۔
نتائج کے لیے یہاں کلک کریں:
جدید اور قابل تجدید توانائی کی وزارت
نئی اور قابل تجدید توانائی کی وزارت نے زیر التوامعاملات کو نمٹانےکیلئے خصوصی مہم دوئم میں شرکت کی
سوچھتامہم اور خصوصی مہم دوئم کے دوران کُل 6462 فائلوں کاجائزہ لیا گیا
6462 میں سے کُل 765 فائلوں کونمٹایاگیا
بایوانرجی کے سردار سورن سنگھ نیشنل انسٹی ٹیوٹ نے کباڑ کو ٹھکانے لگاکر 172100 روپے کی آمدنی حاصل کی
نئی اور قابل تجدید توانائی کی وزارت  نے اپنی دو سی پی ایس یوز]انڈین رینیوایبل انرجی ڈیولپمنٹ ایجنسی لمیٹیڈ  اور سولر انرجی کارپوریشن انڈیالمیٹیڈ  [اور تین خود مختار اداروں]نیشنل انسٹی ٹیوٹ آف سولر انرجی  ،نیشنل انسٹی ٹیوٹ آف وائنڈ انرجی  اور سردار سورن سنگھ نیشنل انسٹی ٹیوٹ آف بایوانرجی  [کے ساتھ کامیابی سے سوچھتا مہم اور خصوصی مہم دوئم کا اہتمام کیا ۔ اس کے ذریعے 2 اکتوبر 2022 سے 31 اکتوبر 2022 تک زیر التوامعاملات نمٹائے گئے ۔
نئی اور قابل تجدید توانائی کی وزارت کے سکریٹری نے وزارت کے سبھی ڈویزنل سربراہوں، پی ایس یوز کے سی ایم ڈی / ایم ڈی اور اداروں کے ڈائرکٹر جنرل صاحبان کے ساتھ اس مہم کے تحت کی گئی پیش رفت کاجائزہ لیا اور ترجیحی بنیاد پر زیرالتوامعاملات کو نمٹانےکیلئے ہدایات جاری کیں۔ نئی اور قابل تجدید توانائی کی وزارت کے اٹل اکشے اُرجا بھون کے حدود میں سوچھتا کا ہفتہ وار جائزہ بھی لیاگیا اور یہ جائزہ وزارت میں ایس سی ڈی پی ایم دوئم کے نوڈل افسرکے ذریعے لیا گیا۔
پرانے ریکارڈس اور کاغذات وغیرہ کو ٹھکانے لگانےکیلئے دفاتر کے حدود میں صفائی ستھرائی برقرار رکھنےکیلئے خصوصی طور پر زور دیا گیا اور ساتھ ہی ساتھ ارکان پارلیمنٹ ، پارلیمانی یقین دہانی کے ریفرنس کونمٹانے،آئی ایم سی ریفرنس  کونمٹانے،ریاستی سرکار ریفرنسز ، عوامی شکایات پی ایم او ریفرنسز ریکارڈ مینجمنٹ صفائی ستھرائی اور آفس کے کچرے کو ٹھکانے لگانے ،ضابطے / پروسیس کو آسان بنانے اور جگہ کو پاک رکھنے کیلئے بھی خصوصی زور دیا گیا۔ سوچھتا مہم اور خصوصی مہم دوئم کے دوران 6462 فائلوں کاجائزہ لیا گیا اور 6462 میں سے 765 فائلوں کو ٹھکانے لگایا گیا۔
دور درشن کی ٹیم نے بھی گروگرام کے نیشنل انسٹی ٹیوٹ آف سولر انرجی  کا دورہ کیاجو ایس سی ڈی پی ایم دوئم کے حصےکے طور پر نئی اور قابل تجدید توانائی کی وزارت کاایک خود مختار ادارہ ہے۔
نئی اور قابل تجدید توانائی کی وزارت کے ایک خود مختار ادارے، سردار سورن سنگھ نیشنل انسٹی ٹیوٹ آف بایوٹیکنالوجی  نے کباڑے کوٹھکانے لگاکر 172100 روپئے کی آمدنی حاصل کی۔
۔۔۔۔۔۔۔۔۔۔۔
ش ح۔ح ا۔ ع ن۔
U-13338
(Visitor Counter : 42
سائنس اور ٹیکنالوجی کی وزارت
جے این سی اے ایس آر سائنسدانوں نے ذیابیطس کے مریضوں میں ہمہ گیر انسولین بہم رسانی کے لئے انجکشن کے ذریعے رگوں میں پہنچایاجانے والا ہائیڈروجیل وضع کیا
نئی دہلی ،15مئی2020: جواہر لال نہر و سینٹر فار ایڈوانسڈ سائنٹفک ریسرچ، جو سائنس اینڈ ٹیکنالوجی کے محکمے کےتحت ایک خود مختار ادارہ ہے، کے سائنس دانوں نے حال ہی میں ذیابیطس کے مریضوں میں ہمہ گیر پیمانے پر انسولین کی بہم رسانی کے لئے انجکشن کے ذریعے رگوں میں پہنچائے جانے والے سلک فائبرؤن پر مبنی ہائیڈرو جیل وضع کیا ہے۔ اس اختراع کے لئے ایک پیٹنٹ درخواست بھی داخل کی گئی ہے۔
جے این سی اے ایس آرکے پروفیسر ٹی گووند راجو اور ان کی تحقیقی ٹیم نے بایو کمپٹیبل ایڈیٹیوز کا استعمال کرکے سلک فائبرؤن کا مرکب تیا رکیا ہے اور اس کی مدد سے انجکشن کے ذریعے رگوں میں پہنچایا جانے کے لائق ایس ایف ہائیڈروجیل بنایا لیا ہے، جسے استعمال کرکے ذیابیطس کے مریضوں کے جسم میں انسولین کی فراہمی کا کام آسان بنایا جاسکتا ہے۔ آئی ایس ایف ایچ نے اس سلسلے میں چوہوں پر کامیاب تجربہ کیا اور اس کا مظاہرہ بھی کیا اور ان نتائج کو اے سی ایس اپلائیڈ بایو مٹیریلز کے جریدے میں شائع بھی کیا گیا ہے۔
موجودہ تحقیق کے لئے سرمایہ فراہمی جے این سی اے ایس آر، بنگلورو، بریکس ملٹی لیٹیرل آر این ڈی پروجیکٹ گرانٹ اور سائنس اینڈ ٹیکنالوجی کے محکمے، حکومت ہند کی جانب سے سورن جینتی فیلو شپ گرانٹ اور ڈی ایس ٹی نینو مشن کے تحت کی گئی۔
انسولین بہم رسانی میکنزم کی خاکہ جاتی نمائندگی
اشاعت
بی۔ میتی، ایس سمانتا ، ایس سرکار، ایس عالم ، ٹی گووند راجو
انجکشن کے ذریعے رگوں میں پہنچائی جانے والی فائبرؤن پر مبنی ہائیڈرو جیل ذیابیطس سے متاثرہ چوہوں میں ہمہ گیر انسولین ڈیلیوری کے لئے ہے۔
جریدے کا نام: اے سی ایس اپلائیڈ بایو مٹیریل
https://pubs.acs.org/doi/pdf/10.1021/acsabm.0c00152
مزید تفصیلات کے لئے پروفیسر ٹی گووند راجو سے درج ذیل ویب سائٹ پر قائم کرسکتے ہیں۔
]
وزیراعظم کا دفتر
این ڈی اے حکومت کا ہر اقدام ہماری ناری شکتی کی لامحدود صلاحیت میں ہمارے یقین کی عکاسی کرتا ہے: وزیر اعظم
وزیر اعظم جناب نریندر مودی نے گزشتہ 9 برسوں میں خواتین کو بااختیار بنانے کے لیے اٹھائے گئے اقدامات سے متعلق مضامین، گرافکس، ویڈیوز اور معلومات کا اشتراک کیا ہے۔
وزیر اعظم نے ٹویٹ کیا:
’’این ڈی اے حکومت کا ہر اقدام ہماری ناری شکتی کی لامحدود صلاحیت میں ہمارے یقین کی عکاسی کرتا ہے۔ ان کے خواب ایک مضبوط، جامع اور روشن ہندوستان کی تعمیر کر رہے ہیں۔ #9YearsOfWomenLedDevelopment. پر دلچسپ مواد کے لیے نمو ایپ دیکھیں۔‘‘
ماحولیات، جنگلات اور موسمیاتی تبدیلی کی وزارت
جناب پرکاش جاوڈیکر نیلگوں آسمان کے لئے صاف ستھری ہوا کے پہلے بین الاقوامی دن پر ویبینار کی صدارت کریں گے
نئی دہلی، 6/ستمبر 2020 ۔ ماحولیات کے مرکزی وزیر جناب پرکاش جاوڈیکر کل یعنی 7 ستمبر 2020 کو نیلگوں آسمان کے لئے صاف ستھری ہوا کے پہلے بین الاقوامی دن پر منعقد کئے جانے والے ایک ویبینار کی صدارت کریں گے۔
جناب جاوڈیکر اس ویبینار کے دوران نیشنل کلین ایئر پروگرام  کے تحت چلائی جارہی مختلف سرگرمیوں یا کاموں کی پیش رفت کا جائزہ بھی لیں گے۔ ویبینار میں درج ذیل لنک پر لائیو شامل ہوا جاسکتا ہے:
https://youtu.be/lHDTNbaAZ2c
اس ویبینار میں 28 ریاستوں اور 8 مرکز کے زیر انتظام علاقوں کے شہری ترقیات اور ماحولیات کے محکموں کے پرنسپل سکریٹریز شامل ہوں گے۔ این سی اے پی میں نشان زد کئے گئے 122 شہروں کے کمشنر بھی اس ویبینار میں حصہ لیں گے۔
قابل ذکر ہے کہ وزیر اعظم جناب نریندر مودی نے اس سال یوم آزادی پر لال قلعہ کی فصیل سے اپنے خطاب میں 100 شہروں میں ’’ہوا کے معیار میں جامع اصلاح‘‘ کی ضرورت پر روشنی ڈالی تھی۔
اقوام متحدہ کی جنرل اسمبلی میں 19 دسمبر 2019 کو سال 2020 سے ہر سال 7 ستمبر کو انٹرنیشنل ڈے آف کلین ایئر فار بلیو اسکائیز یعنی نیلگوں آسمان کے لئے صاف ستھری ہوا کا بین الاقوامی دن منانے کا عہد کیا تھا۔
وزیراعظم کا دفتر
وزیر اعظم نے گروپ کیپٹن ورون سنگھ کے انتقال پر تعزیت کا اظہار کیا
وزیر اعظم جناب نریندر مودی نے گروپ کیپٹن ورون سنگھ کے انتقال پر گہر رنج و غم کا اظہار کیا ہے۔
اپنے ایک ٹوئٹ میں وزیر اعظم نے کہا؛
’’گروپ کیپٹن ورون سنگھ نے پورے فخر، شجاعت اور انتہائی پیشہ ورانہ مہارت کے ساتھ ملک کی خدمت کی۔ ان کی وفات سے میں کافی غم زدہ ہوں۔ ملک کے لیے ان کی بیش بہا خدمات کو کبھی فراموش نہیں کیا جائے گا۔ ان کے اہل خانہ اور دوستوں کو میری طرف سے تعزیت۔ اوم شانتی۔‘‘